Májméregtelenítés pro és kontra | Máj, epe
Máj és epe tudástár > Máj > Májméregtelenítés pro és kontra
A máj méregtelenítése olyan biokémiai folyamat, amely során a májban lévő, vízben nem oldódó salak- és méreganyagok vízben oldhatóak lesznek, így távozni tudnak a szervezetből.
Ez a folyamat szigorú diétázással érhető el, amelyhez legjobb, ha szakember segítségét kérjük.
Diéta és májméregtelenítés
Vannak párnapos és többhetes méregtelenítő kúrák is. Ezekben közös, hogy tilos az alkoholfogyasztás, illetve a túl zsíros és túl fűszeres ételek fogyasztása. A legnehezebb diéta a léböjt, amely azt jelenti, hogy csak szénsavmentes ásványvizet és gyógyteát fogyaszthatunk, de vannak ennél könnyebben teljesíthető kúrák is.
Szakember nélkül soha
Rengeteg cikk és írás lát napvilágot a méregtelenítéssel kapcsolatban, ebben a témában mégsem érdemes a saját szakállunkra kísérletezni. A kúra megtervezésekor a fokozatosság elve a legfontosabb: nem szabad egyik napról a másikra megvonni magunktól minden tápanyagot, a helyes arányok megtalálásában csak szakember tud segíteni.
Érvek a májméregtelenítés mellett és ellen
A kúra előnye, hogy a helyesen végzett méregtelenítés ellenállóbbá teszi a szervezetet, hiszen a felhalmozódott salakanyagok távozása segíti az immunrendszer működését.
Azonban fontos tudni, hogy a máj méregtelenítése még a legellenállóbb szervezetet is teljesen legyengítheti, ezért fontos, hogy jól végezzük. További hátrány, hogy annyira szigorú étrendi kikötésekkel jár, hogy sokan képtelenek betartani, fogyni pedig egyáltalán nem lehet tőle, hiszen a pár napos tápanyagmegvonást követően minden egyes kiló visszajön.
Összefoglalás: hogy méregtelenítsünk?
Mindent összevetve elmondhatjuk, hogy a máj méregtelenítését csak egészséges, előzetes orvosi kivizsgáláson átesett ember végezhet szakember tanácsait követve. Fontos még, hogy az illetőnek legyen elegendő akaratereje és ideje a kúra végrehajtásához.
Ha ezek közül a feltételek közül az egyiket nem tudjuk teljesíteni, már nem érdemes belevágnunk a méregtelenítésbe, inkább alkalmazzunk méregtelenítő elveket a mindennapi étkezésünkben, például együnk kevesebb zsíros ételt.
diéta immunrendszer méregtelenítés méregtelenítő